ՆԿԱՐԱԳՐՈՒԹՅՈՒՆ

ՀՀ ԱՐՄԱՎԻՐԻ ՄԱՐԶԻ ՄԵԾԱՄՈՐ ՀԱՄԱՅՆՔԻ ԶԻՆԱՆՇԱՆԻ

Մեծամոր համայնքի զինանշանը հանդիսանում է քաղաքի ինքնության, պատմական արժեքների և մշակութային ժառանգության խորհրդանիշը։ Այն իր մեջ ներառում է մի շարք կարևոր տարրեր, որոնք խորհրդանշում են Մեծամորի անցյալը, ներկան և ապագայի ձգտումները։ Զինանշանը ունի վահանի տեսք, որտեղ տեղադրված են հետևյալ խորհրդանշանները՝

1. Վերևում հայկական ցատկող հովազն է, որ խորհրդանշում է արագություն, ուժ և պաշտպանություն։ Վերջինս վերցրված է Մեծամոր պատմահնագիտական արգելոց-թանգարանի տարածքից հայտնաբերված արծաթե գոտու ոսկե վերնադիրներով կենդանու պատկերներից։
2. Միջնամասի չորս ոսկեգույն սալիկները խորհրդանշում են Մեծամոր համայնքի համայնապատկերում առկա հայկական աէկ-ը ինչը հիմք է հանդիսացել քաղաքի հիմանդրման համար։
3. Ներքևում դափնու տերևներն են և «Մեծամոր» գրութունը։ Դափնու տերևները համարվում են հաղթանակի, հաղթահանդեսի, փառքի, խաղաղության, պաշտպանության, մաքրման ու անմահության խորհրդանիշ: «Մեծամոր» գրվածքը՝ ոսկեգույն տառերով, ընդգծում է համայնքի անունն ու ինքնությունը։